Martha Hyer

**Martha Hyer** (* 10. August 1924 in Fort Worth, Texas † 31. Mai 2014 in Santa Fe, New Mexico) weer en US-amerikaansch Schauspelerin. 

## Leven
In dat Öller vun elf Johren harr Martha Hyer ehrn eersten Upträe in den Speelfilm *Thunder Mountain* van 1935 mit George O’Brien. Nah den Highschool-Afsluss truck de Dochter vun en texaanschen Senator un Judge Advocate tosommen mit hör Familie vun hör Gebortsoort Fort Worth nah San Antonio. Nach Absolvenz des *Fairfax Hall Junior College* in Waynesboro Anfang vun de 1940er-Johren studeer se Spraak un Schauspeel an de Northwestern University in Evanston un fung hör Utbillen as Theaterschauspelerin in dat Pasadena Playhouse in Kalifornien an. To hör Studienkollegen hörrn dormals Cloris Leachman, Paul Lynde, Charlton Heston un Patricia Neal. 1946 wurr se vun de Produktschoonsfirma RKO Pictures ünner Verdrag nommen un harr in dat sülvig Johr en lütt Rull as Bruutjumfer in *The Locket*. Bit Anfang vun de 1950er-Johren dreih se tosommen mit Tim Holt un Allan 'Rocky' Lane tallriek B-Western, dorünner en Neeverfilmen vun *Thunder Mountain* ut dat Johr 1947.

Nahdem de Verdrag mit RKO utloopen weer, is Hyer nah New York wesselt un hett den Produzenten un Regisseur C. Ray Stahl heiraadt, den se bi de Dreiharbeiten to den Film *Oriental Evil* kennenlehrt harr. Twee Johr later wurrn se aber ok all weer schett. Se hett tonächst as Free Mitarbeiterin bi mehreren Filmstudios (Monogram, Paramount, Warner Bros.) arbeit, bevör se sück Enn’ vun de 1950er-Johren per Verdrag an Universal bunnen hett.

Hör gröttste Erfolge fier se as riek Dochter Elizabeth Tyson in *[[Sabrina (1954)|Sabrina]]* as ok as spröde Lehrerin Gwen French an de Siet vun Frank Sinatra in *[[Some Came Running|Verdammt sind sie alle]]*, för de se een Johr later en Oscar-Nomineeren kreeg. Anner bekannt Films weern *[[Houseboat (Film)|Hausboot]]* un *[[The Sons of Katie Elder|Die vier Söhne der Katie Elder]]*. Towielen as de Antwoort vun Universal up Grace Kelly}} betekent, weer se buterdem en vun de Kandidatinnen för de Rull vun de Marion Crane in den Film *[[Psycho (1960)|Psycho]]* vun Alfred Hitchcock. Hör männlich Filmpartner weern bekannt Stars as Cary Grant, John Wayne, Roger Moore un Dean Martin.

1966 hett Hyer den Filmproduzenten Hal B. Wallis heiraadt, mit de se bit to de sien Dood 1986 in Rancho Mirage leev. Enn’ vun de 1960er Johren truck se sück in’t Privatleven torüch. 1971 hett se ehrn letzten Film, *The Day of the Wolves* dreiht un harr in’ Januar 1974 in de Folge *A Cowboy in Paradise* vun de amerikaansch Reeg *McCloud* noch mal en Upträe in’t Feernsehn. För den vun hör Ehemann 1975 produzeerten Speelfilm *[[Rooster Cogburn and the Lady|Mit Dynamit und frommen Sprüchen]]* schreev se Co-Schrieverin an dat Dreihbook mit.

Hyer is wiels hör kört Tätigkeit as Model tietwies ünner dat Pseudonym Martha Lou Spring uptreden. Se hett 1990 ünner de Naam *Martha Hyer Wallis* hör Autobiografie *Finding My Way* schreeven un leev toletzt in Santa Fe.

## Filmrullen (Utwahl)

## Utteknungen
* 1959 Oscar Nomineeren as best Nevendorstellerin in *Verdammt sind sie alle*
* Laurel Awards 1959: Priesdrägerin vun den Golden Laurel as Best Nevendorstellerin in *Verdammt sind sie alle*
* Western Heritage Awards 1966: Priesdrägerin vun den *Bronze Wrangler* (gemeensam mit Produzent, Regisseur un anner Schauspelers) in de Kategorie *Theatrical Motion Picture* för *Die vier Söhne der Katie Elder*

## Literatur
* Martha Hyer Wallis: Finding My Way: A Hollywood Memoir. HarperCollins, San Francisco 1990, ISBN 0-06-250938-1 (133 Sieden).

## Weblenken

* 
* Martha Hyer bi Turner Classic Movies (engelsch)
* Fotogalerie to Martha Hyer
* DNB-Katalog

## Enkeld Nahwiesen